erhwenkuo/poetry-chinese-zhtw huggingface dataset:
敘德書情四十韻，上宣歙翟中丞
作者：白居易（唐）

元聖生乘運，忠賢出應期。還將稽古力，助立太平基。土控吳兼越，州連歙與池。山河地襟帶，軍鎮國藩維。廉察安江甸，澄清肅海夷。股肱分外守，耳目付中司。楚老歌來暮，秦人詠去思。望如時雨至，福是歲星移。政靜民無訟，刑行吏不欺。撝謙驚主寵，陰德畏人知。白玉慚溫色，朱繩讓直辭。行為時領袖，言作世蓍龜。盛幕招賢士，連營訓銳師。光華下鵷鷺，氣色動熊羆。出入麾幢引，登臨劍戟隨。好風迎解榻，美景待搴帷。晴野霞飛綺，春郊柳宛絲。城烏驚畫角，江雁避紅旗。藉草朱輪駐，攀花紫綬垂。山宜謝公屐，洲稱柳家詩。酒氣和芳杜，弦聲亂子規。分球齊馬首，列舞匝蛾眉。醉惜年光晚，歡憐日影遲。回塘排玉棹，歸路擁金羈。自顧龍鍾者，嘗蒙噢咻之。仰山塵不讓，涉海水難為。身忝鄉人薦，名因國士推。提攜增善價，拂拭長妍姿。射策端心術，遷喬整羽儀。幸穿楊遠葉，謬折桂高枝。佩德潛書帶，銘仁暗勒肌。飭躬趨館舍，拜手挹階墀。霄漢程雖在，風塵跡尚卑。敝衣羞布素，敗屋厭茅茨。養乏晨昏膳，居無伏臘資。盛時貧可恥，壯歲病堪嗤。擢第名方立，耽書力未疲。磨鉛重剸割，策蹇再賓士。相馬須憐瘦，呼鷹正及饑。扶搖重即事，會有答恩時。
和渭北劉大夫借便秋遮虜，寄朝中親友
作者：白居易（唐）

巨鎮為邦屏，全材作國楨。韜鈐漢上將，文墨魯諸生。豹虎關西卒，金湯渭北城。寵深初受棨，威重正揚兵。陣佔山河布，軍諳水草行。夏苗侵虎落，宵遁失蕃營。雲隊攢戈戟，風行卷旆旌。堠空烽火滅，氣勝鼓鼙鳴。胡馬辭南牧，周師罷北征。回頭問天下，何處有欃槍。
題故曹王宅
作者：白居易（唐）

甲第何年置，朱門此地開。山當賓閣出，溪繞妓堂回。覆井桐新長，陰窗竹舊栽。池荒紅菡萏，砌老綠莓苔。捐館梁王去，思人楚客來。西園飛蓋處，依舊月裴回。
自江陵之徐州路上寄兄弟
作者：白居易（唐）

岐路南將北，離憂弟與兄。關河千里別，風雪一身行。夕宿勞鄉夢，晨裝慘旅情。家貧憂後事，日短念前程。煙雁翻寒渚，霜烏聚古城。誰憐陟岡者，西楚望南荊。
酬哥舒大見贈
作者：白居易（唐）

去歲歡遊何處去，曲江西岸杏園東。花下忘歸因美景，今日相逢愁又喜，八人分散兩人同。
和談校書秋夜感懷，呈朝中親友
作者：白居易（唐）

遙夜涼風楚客悲，清砧繁漏月高時。秋霜似鬢年空長，漢庭卿相皆知己，不薦揚雄欲薦誰。
感秋寄遠
作者：白居易（唐）

惆悵時節晚，兩情千里同。離憂不散處，庭樹正秋風。燕影動歸翼，蕙香銷故叢。佳期與芳歲，牢落兩成空。
春題華陽觀
作者：白居易（唐）

帝子吹簫逐鳳凰，空留仙洞號華陽。落花何處堪惆悵，頭白宮人掃影堂。
秋雨中贈元九
作者：白居易（唐）

不堪紅葉青苔地，又是涼風暮雨天。莫怪獨吟秋思苦，比君校近二毛年。
城東閒遊
作者：白居易（唐）

寵辱憂歡不到情，任他朝市自營營。獨尋秋景城東去，白鹿原頭信馬行。
答韋八
作者：白居易（唐）

麗句勞相贈，佳期恨有違。早知留酒待，悔不趁花歸。春盡綠醅老，雨多紅萼稀。今朝如一醉，猶得及芳菲。
華陽觀桃花時招李六拾遺飲
作者：白居易（唐）

華陽觀裡仙桃發，把酒看花心自知。爭忍開時不同醉，明朝後日即空枝。
和友人洛中春感
作者：白居易（唐）

莫悲金穀園中月，莫歎天津橋上春。若學多情尋往事，人間何處不傷神。
送張南簡入蜀
作者：白居易（唐）

昨日詔書下，求賢訪陸沉。無論能與否，皆起徇名心。君獨南遊去，雲山蜀路深。
寄陸補闕
作者：白居易（唐）

忽憶前年科第後，此時雞鶴暫同群。秋風惆悵須吹散，雞在中庭鶴在雲。
華陽觀中八月十五日夜招友玩月
作者：白居易（唐）

人道秋中明月好，欲邀同賞意如何。華陽洞裡秋壇上，今夜清光此處多。
曲江憶元九
作者：白居易（唐）

春來無伴閒遊少，行樂三分減二分。何況今朝杏園裡，閒人逢盡不逢君。
過劉三十二故宅
作者：白居易（唐）

不見劉君來近遠，門前兩度滿枝花。朝來惆悵宣平過，柳巷當頭第一家。
下邽莊南桃花
作者：白居易（唐）

村南無限桃花發，唯我多情獨自來。日暮風吹紅滿地，無人解惜為誰開。
三月三十日題慈恩寺
作者：白居易（唐）

慈恩春色今朝盡，盡日裴回倚寺門。惆悵春歸留不得，紫藤花下漸黃昏。
看惲家牡丹花戲贈李二十
作者：白居易（唐）

香勝燒蘭紅勝霞，城中最數令公家。人人散後君須看，歸到江南無此花。
春中與盧四周諒華陽觀同居
作者：白居易（唐）

性情懶慢好相親，門巷蕭條稱作鄰。背燭共憐深夜月，文行如君尚憔悴，不知霄漢待何人。
自城東至以詩代書，戲招李六拾遺、崔二十六先輩
作者：白居易（唐）

青門走馬趁心期，惆悵歸來已校遲。應過唐昌玉蕊後，尚殘半月芸香俸，不作歸糧作酒貲。
盩厔縣北樓望山
作者：白居易（唐）

一為趨走吏，塵土不開顏。孤負平生眼，今朝始見山。
縣西郊秋寄贈馬造
作者：白居易（唐）

紫閣峰西清渭東，野煙深處夕陽中。風荷老葉蕭條綠，
別韋蘇州
作者：白居易（唐）

百年愁裡過，萬感醉中來。惆悵城西別，愁眉兩不開。
戲題新栽薔薇
作者：白居易（唐）

移根易地莫憔悴，野外庭前一種春。少府無妻春寂寞，花開將爾當夫人。
酬王十八、李大見招遊山
作者：白居易（唐）

自憐幽會心期阻，複愧嘉招書信頻。王事牽身去不得，滿山松雪屬他人。
縣南花下醉中留劉五
作者：白居易（唐）

百歲幾回同酩酊，一年今日最芳菲。願將花贈天臺女，留取劉郎到夜歸。
宿楊家
作者：白居易（唐）

楊氏弟兄俱醉臥，披衣獨起下高齋。夜深不語中庭立，月照藤花影上階。
醉中留別楊六兄弟
作者：白居易（唐）

春初攜手春深散，無日花間不醉狂。別後何人堪共醉，猶殘十日好風光。
醉中歸盩厔
作者：白居易（唐）

金光門外昆明路，半醉騰騰信馬回。數日非關王事系，牡丹花盡始歸來。
遊雲居寺，贈穆三十六地主
作者：白居易（唐）

亂峰深處雲居路，共蹋花行獨惜春。勝地本來無定主，大都山屬愛山人。
和王十八薔薇澗花時有懷蕭侍禦兼見贈
作者：白居易（唐）

霄漢風塵俱是系，薔薇花委故山深。憐君獨向澗中立，一把紅芳三處心。
再因公事到駱口驛
作者：白居易（唐）

今年到時夏雲白，去年來時秋樹紅。兩度見山心有愧，皆因王事到山中。
期李二十文略、王十八質夫不至，獨宿仙遊寺
作者：白居易（唐）

文略也從牽吏役，質夫何故戀囂塵。始知解愛山中宿，千萬人中無一人。
酬趙秀才贈新登科諸先輩
作者：白居易（唐）

莫羨蓬萊鸞鶴侶，道成羽翼自生身。君看名在丹臺者，儘是人間修道人。
過天門街
作者：白居易（唐）

雪盡終南又欲春，遙憐翠色對紅塵。千車萬馬九衢上，回首看山無一人。
惜玉蕊花，有懷集賢王校書起
作者：白居易（唐）

芳意將闌風又吹，白雲離葉雪辭枝。集賢讎校無閑日，落盡瑤花君不知。
春送盧秀才下第遊太原謁嚴尚書
作者：白居易（唐）

未將時會合，且與俗浮沉。鴻養青冥翮，蛟潛雲雨心。煙郊春別遠，風磧暮程深。墨客投何處，並州舊翰林。
長安送柳大東歸
作者：白居易（唐）

白社羈遊伴，青門遠別離。浮名相引住，歸路不同歸。
送文暢上人東遊
作者：白居易（唐）

得道即無著，隨緣西複東。貌依年臘老，心到夜禪空。山宿馴溪虎，江行濾水蟲。悠悠塵客思，春滿碧雲中。
社日關路作
作者：白居易（唐）

晚景函關路，涼風社日天。青巖新有燕，紅樹欲無蟬。愁立驛樓上，厭行官堠前。蕭條秋興苦，漸近二毛年。
重到毓村宅有感
作者：白居易（唐）

欲入中門淚滿巾，庭花無主兩回春。軒窗簾幕皆依舊，只是堂前欠一人。
亂後過流溝寺
作者：白居易（唐）

九月徐州新戰後，悲風殺氣滿山河。唯有流溝山下寺，門前依舊白雲多。
歎發落
作者：白居易（唐）

多病多愁心自知，行年未老發先衰。隨梳落去何須惜，不落終須變作絲。
留別吳七正字
作者：白居易（唐）

成名共記甲科上，署吏同登芸閣間。唯是塵心殊道性，秋蓬常轉水長閑。
除夜宿洺州
作者：白居易（唐）

家寄關西住，身為河北遊。蕭條歲除夜，旅泊在洺州。
邯鄲冬至夜思家
作者：白居易（唐）

邯鄲驛裡逢冬至，抱膝燈前影伴身。想得家中夜深坐，還應說著遠行人。
冬至夜懷湘靈
作者：白居易（唐）

豔質無由見，寒衾不可親。何堪最長夜，俱作獨眠人。
感故張僕射諸妓
作者：白居易（唐）

黃金不惜買蛾眉，揀得如花三四枝。歌舞教成心力盡，一朝身去不相隨。
遊仙遊山
作者：白居易（唐）

暗將心地出人間，五六年來人怪閑。自嫌戀著未全盡，猶愛雲泉多在山。
見尹公亮新詩，偶贈絕句
作者：白居易（唐）

袖裡新詩十首餘，吟看句句是瓊琚。如何持此將幹謁，不及公卿一字書。
長安閒居
作者：白居易（唐）

風竹松煙晝掩關，意中長似在深山。無人不怪長安住，何獨朝朝暮暮間。
早春獨遊曲江
作者：白居易（唐）

散職無羈束，羸驂少送迎。朝從直城出，春傍曲江行。風起池東暖，雲開山北晴。冰銷泉脈動，雪盡草芽生。露杏紅初坼，煙楊綠未成。影遲新度雁，聲澀欲啼鶯。閑地心俱靜，韶光眼共明。酒狂憐性逸，藥效喜身輕。慵慢疏人事，幽棲逐野情。回看芸閣笑，不似有浮名。
秘書省中憶舊山
作者：白居易（唐）

厭從薄宦校青簡，悔別故山思白雲。猶喜蘭臺非傲吏，歸時應免動移文。
涼夜有懷
作者：白居易（唐）

清風吹枕蓆，白露濕衣裳。好是相親夜，漏遲天氣涼。
送武士曹歸蜀
作者：白居易（唐）

花落鳥嚶嚶，南歸稱野情。月宜秦嶺宿，春好蜀江行。鄉路通雲棧，郊扉近錦城。烏臺陟岡送，人羨別時榮。
江南送北客，因憑寄徐州兄弟書
作者：白居易（唐）

故園望斷欲何如，楚水吳山萬裡餘。今日因君訪兄弟，數行鄉淚一封書。
賦得古原草送別
作者：白居易（唐）

離離原上草，一歲一枯榮。野火燒不盡，春風吹又生。遠芳侵古道，晴翠接荒城。又送王孫去，萋萋滿別情。
夜哭李夷道
作者：白居易（唐）

逝者絕影響，空庭朝複昏。家人哀臨畢，夜鎖壽堂門。無妻無子何人葬，空見銘旌向月翻。
病中作
作者：白居易（唐）

久為勞生事，不學攝生道。年少已多病，此身豈堪老。
秋江晚泊
作者：白居易（唐）

扁舟泊雲島，倚棹念鄉國。四望不見人，煙江澹秋色。客心貧易動，日入愁未息。
旅次景空寺宿幽上人院
作者：白居易（唐）

不與人境接，寺門開向山。暮鐘寒鳥聚，秋雨病僧閑。月隱雲樹外，螢飛廊宇間。幸投花界宿，暫得靜心顏。
長安正月十五日
作者：白居易（唐）

喧喧車騎帝王州，羈病無心逐勝遊。明月春風三五夜，萬人行樂一人愁。
過高將軍墓
作者：白居易（唐）

原上新墳委一身，城中舊宅有何人。妓堂賓閣無歸日，
寒食臥病
作者：白居易（唐）

病逢佳節長歎息，春雨濛濛榆柳色。羸坐全非舊日容，
宿桐廬館，同崔存度醉後作
作者：白居易（唐）

江海漂漂共旅遊，一尊相勸散窮愁。夜深醒後愁還在，雨滴梧桐山館秋。
江樓望歸
作者：白居易（唐）

滿眼雲水色，月明樓上人。旅愁春入越，鄉夢夜歸秦。道路通荒服，田園隔虜塵。悠悠滄海畔，十載避黃巾。
除夜寄弟妹
作者：白居易（唐）

感時思弟妹，不寐百憂生。萬裡經年別，孤燈此夜情。病容非舊日，歸思逼新正。早晚重歡會，羈離各長成。
寒食月夜
作者：白居易（唐）

風香露重梨花濕，草舍無燈愁未入。南鄰北裡歌吹時，獨倚柴門月中立。
感芍藥花，寄正一上人
作者：白居易（唐）

今日階前紅芍藥，幾花欲老幾花新。開時不解比色相，
晚秋閒居
作者：白居易（唐）

地僻門深少送迎，披衣閑坐養幽情。秋庭不掃攜藤杖，閑蹋梧桐黃葉行。
秋暮郊居書懷
作者：白居易（唐）

郊居人事少，晝臥對林巒。窮巷厭多雨，貧家愁早寒。葛衣秋未換，書卷病仍看。若問生涯計，前溪一釣竿。
為薛臺悼亡
作者：白居易（唐）

半死梧桐老病身，重泉一念一傷神。手攜稚子夜歸院，月冷空房不見人。
途中寒食
作者：白居易（唐）

路旁寒食行人盡，獨佔春愁在路旁。馬上垂鞭愁不語，風吹百草野田香。
題流溝寺古松
作者：白居易（唐）

煙葉蔥蘢蒼麈尾，霜皮剝落紫龍鱗。欲知松老看塵壁，死卻題詩幾許人。
感月悲逝者
作者：白居易（唐）

存亡感月一潸然，月色今宵似往年。何處曾經同望月，櫻桃樹下後堂前。
代鄰叟言懷
作者：白居易（唐）

人生何事心無定，宿昔如今意不同。宿昔愁身不得老，如今恨作白頭翁。
自河南經亂關內阻飢兄弟離散各在一處因望月有感聊書所懷寄上浮樑大兄於潛七兄烏江十五兄兼示符離及下邽弟妹
作者：白居易（唐）

時難年饑世業空，弟兄羈旅各西東。田園寥落干戈後，共看明月應垂淚，一夜鄉心五處同。
長安早春旅懷
作者：白居易（唐）

軒車歌吹喧都邑，中有一人向隅立。夜深明月捲簾愁，此生知負少年春，不展愁眉欲三十。
寒閨夜
作者：白居易（唐）

夜半衾裯冷，孤眠懶未能。籠香銷盡火，巾淚滴成冰。為惜影相伴，通宵不滅燈。
寄湘靈
作者：白居易（唐）

淚眼淩寒凍不流，每經高處即回頭。遙知別後西樓上，應憑欄幹獨自愁。
冬至宿楊梅館
作者：白居易（唐）

十一月中長至夜，三千裡外遠行人。若為獨宿楊梅館，冷枕單床一病身。
臨江送夏瞻
作者：白居易（唐）

悲君老別我沾巾，七十無家萬裡身。愁見舟行風又起，白頭浪裡白頭人。
冬夜示敏巢
作者：白居易（唐）

爐火欲銷燈欲盡，夜長相對百憂生。他時諸處重相見，莫忘今宵燈下情。
客中守歲
作者：白居易（唐）

守歲尊無酒，思鄉淚滿巾。始知為客苦，不及在家貧。畏老偏驚節，防愁預惡春。故園今夜裡，應念未歸人。
問淮水
作者：白居易（唐）

自嗟名利客，擾擾在人間。何事長淮水，東流亦不閑。
宿樟亭驛
作者：白居易（唐）

夜半樟亭驛，愁人起望鄉。月明何所見，潮水白茫茫。
及第後憶舊山
作者：白居易（唐）

偶獻子虛登上第，卻吟招隱憶中林。春蘿秋桂莫惆悵，縱有浮名不繫心。
題李次雲窗竹
作者：白居易（唐）

不用裁為鳴鳳管，不須截作釣魚竿。千花百草凋零後，留向紛紛雪裡看。
花下自勸酒
作者：白居易（唐）

酒盞酌來須滿滿，花枝看即落紛紛。莫言三十是年少，百歲三分已一分。
題李十一東亭
作者：白居易（唐）

相思夕上松臺立，蛩思蟬聲滿耳秋。惆悵東亭風月好，主人今夜在鄜州。
春村
作者：白居易（唐）

二月村園暖，桑間戴勝飛。農夫舂舊谷，蠶妾搗新衣。牛馬因風遠，雞豚過社稀。黃昏林下路，鼓笛賽神歸。
題施山人野居
作者：白居易（唐）

得道應無著，謀生亦不妨。春泥秧稻暖，夜火焙茶香。水巷風塵少，松齋日月長。高閑真是貴，何處覓侯王。
海上作
作者：宋務光（唐）

曠哉潮汐池，大矣乾坤力。浩浩去無際，澐澐深不測。崩騰翕眾流，泱漭環中國。鱗介錯殊品，氛霞饒詭色。天波混莫分，島樹遙難識。漢主探靈怪，秦王恣遊陟。搜奇大壑東，竦望成山北。方術徒相誤，蓬萊安可得。吾君略仙道，至化孚淳默。驚浪晏窮溟，飛航通絕域。馬韓底厥貢，龍伯修其職。粵我遘休明，匪躬期正直。敢輸鷹隼執，以間豺狼忒。海路行已殫，輶軒未皇息。勞歌玄月暮，旅睇滄浪極。魏闕渺雲端，馳心附歸冀。
回波辭
作者：李景伯（唐）

回波爾時酒卮，微臣職在箴規。侍宴既過三爵，喧嘩竊恐非儀。
秋晚度廢關
作者：李行言（唐）

秦郊平舊險，周德眷遺黎。始聞清夜柝，俄見落封泥。物色來無限，津途去不迷。空亭誰問馬，閑戍但鳴雞。山月寒彌淨，河風曉更淒。贈言楊伯起，非複是關西。
上元
作者：郭利貞（唐）

九陌連燈影，千門度月華。傾城出寶騎，匝路轉香車。爛熳惟愁曉，周遊不問家。更逢清管發，處處落梅花。
贈皇甫侍禦赴都八首
作者：元希聲（唐）

東南之美，生於會稽。牛鬥之氣，蓄於昆溪。有瑤者玉，連城是齊。有威者鳳，非梧不棲。猗嗟眾珍，以況君子。公侯之胄，必複其始。利器長材，溫儀峻峙。道心惟微，厥用允塞。德輝不泯，而映邦國。靜以有神，動而作則。九皋千里，其聲不忒。粵在古昔，分官厥初。刺邪矯枉，非賢勿居。稜稜直指，烈烈方書。蒼玉鳴佩，繡衣登車。綽綽夫君，是膺柱下。準繩有望，名器無假。寵蓋伯山，氣雄公雅。立朝正色，俟我能者。載懷朋情，嘗接閑宴。好洽昆弟，官聯州縣。如彼松竹，春榮冬蒨。柯葉藹然，下渝霜霰。會合非我，關山坐違。離鴻曉引，別葉秋飛。騑驂徐動，尊餞相依。遠情超忽，岐路光輝。金石其心，芝蘭其室。言語方間，音徽自溢。肅子風威，嚴子霜質。贈言歲暮，以保貞吉。
秋庭夜月有懷
作者：李澄之（唐）

遊客三江外，單棲百慮違。山川憶處近，形影夢中歸。夜月明虛帳，秋風入擣衣。從來不慣別，況屬雁南飛。
明月
作者：李如璧（唐）

三五月華流炯光，可憐懷歸郢路長。逾江越漢津無梁，胡人琵琶彈北風，漢家音信絕南鴻。昭君此時怨畫工，逐臣戀主心愈恪，棄妻思君情不薄。已悲芳歲徒淪落，
嚴陵祠
作者：洪子輿（唐）

漢主召子陵，歸宿洛陽殿。客星今安在，隱跡猶可見。水石空潺湲，松篁尚蔥蒨。岸深翠陰合，川回白雲遍。幽徑滋蕪沒，荒祠冪霜霰。垂釣想遺芳，掇蘋羞野薦。高風激終古，語理忘榮賤。方驗道可尊，山林情不變。
度塗山
作者：寇泚（唐）

小年弄文墨，不識戎旅難。一朝事鞞鼓，策馬度塗山。塗山橫地軸，萬裡留荒服。悠悠正旆遠，騑驂一何速。流月揮金戈，驚風折寒木。行聞漢飛將，還向皋蘭宿。
永泰公主輓歌二首
作者：吳兢（唐）

穠華從婦道，釐降適諸侯。河漢天孫合，瀟湘帝子遊。關雎方作訓，鳴鳳自相求。可歎淩波跡，東川遂不流。舜華徂北渚，宸思結南陽。盭綬哀榮備，遊軒寵悼彰。三川謀遠日，八水宅連岡。無複秦樓上，吹簫下鳳凰。
廣州三樵歌
作者：無名氏（唐）

奉敕追三樵，隨侯傍道走。回頭語李郎，喚取爾朱九。
三禦史詠
作者：無名氏（唐）

韋子凝而密，任生直且狂。可憐元福慶，也學坐凝床。
臺中裡行詠
作者：無名氏（唐）

柱下雖為史，臺中未是官。何時聞必也，早晚見任端。
譏裴休
作者：無名氏（唐）

趙氏兒皆尼氏女，師翁兒即晉公兒。卻教術士難推算，胎月分張與阿誰。
嘲四相
作者：無名氏（唐）

確確無餘事，錢財總被收。商人都不管，貨賂幾時休。
放榜詩
作者：無名氏（唐）

乞兒還有大通年，三十三人碗杖全。薛庶準前騎瘦馬，範酇依舊蓋番氈。
改魏扶詩
作者：無名氏（唐）

葉落滿庭陰，朱門試院深。昔年辛苦地，今日負前心。
嘲舉子騎驢
作者：無名氏（唐）

今年敕下盡騎驢，短軸長秋滿九衢。清瘦兒郎猶自可，就中愁殺鄭昌圖。
嘲崔垂休
作者：無名氏（唐）

慈恩塔下親泥壁，滑膩光華玉不如。何事博陵崔四十，金陵腿上逞歐書。
嘲主司崔澹
作者：無名氏（唐）

主司何事厭吾王，解把黃巢比武王。
朝士戲任轂
作者：無名氏（唐）

雲林應訝鶴書遲，自入京來探事宜。從此見山須閤眼，被山相賺已多時。
題房魯題名後
作者：無名氏（唐）

姚家新婿是房郎，未解芳顏意欲狂。見說正調穿羽箭，莫教射破寺家牆。
洛陽人嘲跋異
作者：無名氏（唐）

赫赫洛下，唯說異畫。張氏出頭，跋異無價。
又嘲
作者：無名氏（唐）

李生來，跋君怕。不意今日卻增價，不畫羅漢畫駝馬。
蜀選人嘲韓昭
作者：無名氏（唐）

嘉眉邛蜀，侍郎骨肉。導江青城，侍郎情親。果閬二州，侍郎自留。巴蓬集壁，侍郎不識。
嘲傴僂人
作者：無名氏（唐）

拄杖欲似乃，播笏還似及。逆風蕩雨行，面幹頂額濕。著衣床上坐，肚緩脊皮急。城門爾許高，故自匍匐入。
曲中唱語
作者：無名氏（唐）

張公吃酒李公顛，盛六生兒鄭九憐。捨下雄雞傷一德，南頭小鳳納三千。
改唱
作者：無名氏（唐）

張公吃酒李公顛，盛六生兒鄭九憐。捨下雄雞失一足，街頭小福拉三拳。
街中又唱
作者：無名氏（唐）

莫將龐大作荍團，龐大皮中的不幹。不怕鳳凰當額打，更將雞腳用筋纏。
吹火詩
作者：無名氏（唐）

吹火朱唇動，添薪玉腕斜。遙看煙裡面，大似霧中花。吹火青唇動，添薪黑腕斜。遙看煙裡面，恰似鳩盤荼。
劉黑闥解嘲人語
作者：無名氏（唐）

水惡，頭如鐮杓尾如鑿，河裡搦魚無僻錯。駱駝，項曲綠蹄，被他負物多。
村人學解嘲人語
作者：無名氏（唐）

綿絹，割兩耳，只有面。
嘲劉師老
作者：無名氏（唐）

大府朝天升穆老，尚書倒地落劉郎。
嘲鄭燻
作者：無名氏（唐）

主司頭腦太冬烘，錯認顏標作魯公。
嘲蔣蟠金丹
作者：無名氏（唐）

張鵠只消千馱絹，蔣蟠惟用一丸丹。
注苗張二進士題名
作者：無名氏（唐）

一雙前進士，兩個阿孩兒。
袁州人謔彭伉
作者：無名氏（唐）

湛賁及第，彭伉落驢。
洛中人語
作者：無名氏（唐）

昔婁師德園，今袁德師樓。
嘲毛炳、彭會
作者：無名氏（唐）

彭生作賦茶三片，毛氏傳詩酒半升。
右威衛嘲語
作者：無名氏（唐）

門緣禦史塞，廳被校書侵。
南唐伶人獻先主詞
作者：無名氏（唐）

惟願普天多瑞慶，柳條結絮鵝雙生。
閩伶官戲主延政語
作者：無名氏（唐）

只聞有泗州和尚，不見有五縣天子。
言志
作者：無名氏（唐）

腰纏十萬貫，騎鶴上揚州。
長門怨
作者：岑參（唐）

君王嫌妾妒，閉妾在長門。舞袖垂新寵，愁眉結舊恩。綠錢侵履跡，紅粉濕啼痕。羞被夭桃笑，看春獨不言。
寄左省杜拾遺
作者：岑參（唐）

聯步趨丹陛，分曹限紫微。曉隨天仗入，暮惹禦香歸。白髮悲花落，青雲羨鳥飛。聖朝無闕事，自覺諫書稀。
歲暮磧外寄元撝
作者：岑參（唐）

西風傳戍鼓，南望見前軍。沙磧人愁月，山城犬吠雲。別家逢逼歲，出塞獨離群。發到陽關白，書今遠報君。
寄宇文判官
作者：岑參（唐）

西行殊未已，東望何時還。終日風與雪，連天沙複山。二年領公事，兩度過陽關。相憶不可見，別來頭已斑。
宿關西客舍寄東山嚴許二山人時天寶初七月初三日在內學見有高道舉徵
作者：岑參（唐）

雲送關西雨，風傳渭北秋。孤燈然客夢，寒杵搗鄉愁。灘上思嚴子，山中憶許由。蒼生今有望，飛詔下林丘。
丘中春臥寄王子
作者：岑參（唐）

田中開白室，林下閉玄關。卷跡人方處，無心雲自閑。竹深喧暮鳥，花缺露春山。勝事那能說，王孫去未還。
江行夜宿龍吼灘，臨眺思峨眉隱者，兼寄幕中諸公
作者：岑參（唐）

官舍臨江口，灘聲人慣聞。水煙晴吐月，山火夜燒雲。且欲尋方士，無心戀使君。異鄉何可住，況複久離群。
漢川山行，呈成少尹
作者：岑參（唐）

西蜀方攜手，南宮憶比肩。平生猶不淺，羈旅轉相憐。山店雲迎客，江村犬吠船。秋來取一醉，須待月光眠。
奉和杜相公初發京城作
作者：岑參（唐）

按節辭黃閣，登壇戀赤墀。銜恩期報主，授律遠行師。野鵲迎金印，郊雲拂畫旗。叨陪幕中客，敢和出車詩。
敬酬李判官使院即事見呈
作者：岑參（唐）

公府日無事，吾徒只是閑。草根侵柱礎，苔色上門關。飲硯時見鳥，捲簾晴對山。新詩吟未足，昨夜夢東還。
虢州酬辛侍禦見贈
作者：岑參（唐）

門柳葉已大，春花今複闌。鬢毛方二色，愁緒日千端。夫子屢新命，鄙夫仍舊官。相思難見面，時展尺書看。
酬崔十三侍禦登玉壘山思故園見寄
作者：岑參（唐）

玉壘天晴望，諸峰盡覺低。故園江樹北，斜日嶺雲西。曠野看人小，長空共鳥齊。高山徒仰止，不得日攀躋。
南樓送衛憑
作者：岑參（唐）

近縣多過客，似君誠亦稀。南樓取涼好，便送故人歸。鳥向望中滅，雨侵晴處飛。應須乘月去，且為解征衣。
送王伯倫應制授正字歸
作者：岑參（唐）

當年最稱意，數子不如君。戰勝時偏許，名高人共聞。半天城北雨，斜日灞西雲。科鬥皆成字，無令錯古文。
送宇文舍人出宰元城
作者：岑參（唐）

雙鳧出未央，千里過河陽。馬帶新行色，衣聞舊禦香。縣花迎墨綬，關柳拂銅章。別後能為政，相思淇水長。
崔駙馬山池重送宇文明府
作者：岑參（唐）

竹裡過紅橋，花間藉綠苗。池涼醒別酒，山翠拂行鑣。鳳去妝樓閉，鳧飛葉縣遙。不逢秦女在，何處聽吹簫。
送李郎尉武康
作者：岑參（唐）

潘郎腰綬新，霅上縣花春。山色低官舍，湖光映吏人。不須嫌邑小，莫即恥家貧。更作東徵賦，知君有老親。
磧西頭送李判官入京
作者：岑參（唐）

一身從遠使，萬裡向安西。漢月垂鄉淚，胡沙費馬蹄。尋河愁地盡，過磧覺天低。送子軍中飲，家書醉裡題。
陪使君早春西亭送王贊府赴選
作者：岑參（唐）

西亭系五馬，為送故人歸。客舍草新出，關門花欲飛。到來逢歲酒，卻去換春衣。吏部應相待，如君才調稀。
送劉郎將歸河東
作者：岑參（唐）

借問虎賁將，從軍凡幾年。殺人寶刀缺，走馬貂裘穿。山雨醒別酒，關雲迎渡船。謝君賢主將，豈忘輪臺邊。
滻水東店送唐子歸嵩陽
作者：岑參（唐）

野店臨官路，重城壓禦堤。山開灞水北，雨過杜陵西。歸夢秋能作，鄉書醉懶題。橋回忽不見，徵馬尚聞嘶。
西亭送蔣侍禦還京
作者：岑參（唐）

忽聞驄馬至，喜見故人來。欲語多時別，先愁計日回。山河宜晚眺，雲霧待君開。為報烏臺客，須憐白髮催。
水亭送劉顒使還歸節度
作者：岑參（唐）

無計留君住，應須絆馬蹄。紅亭莫惜醉，白日眼看低。解帶憐高柳，移床愛小溪。此來相見少，正事各東西。
送楊錄事充潼關判官
作者：岑參（唐）

夫子方寸裡，秋天澄霽江。關西望第一，郡內政無雙。狹室下珠箔，連宵傾玉缸。平明猶未醉，斜月隱書窗。
送裴判官自賊中再歸河陽幕府
作者：岑參（唐）

東郊未解圍，忠義似君稀。誤落胡塵裡，能持漢節歸。捲簾山對酒，上馬雪沾衣。卻向嫖姚幕，翩翩去若飛。
送陝縣王主簿赴襄陽成親
作者：岑參（唐）

六月襄山道，三星漢水邊。求凰應不遠，去馬剩須鞭。野店愁中雨，江城夢裡蟬。襄陽多故事，為我訪先賢。
送李卿，賦得孤島石
作者：岑參（唐）

一片他山石，巉巉映小池。綠窠攢剝蘚，尖碩坐鸕鷀。水底看常倒，花邊勢欲欹。君心能不轉，卿月豈相離。
送王錄事卻歸華陰
作者：岑參（唐）

相送欲狂歌，其如此別何。攀轅人共惜，解印日無多。仙掌雲重見，關門路再過。雙魚莫不寄，縣外是黃河。
送二十二兄北遊尋羅中
作者：岑參（唐）

斗柄欲東指，吾兄方北遊。無媒謁明主，失計幹諸侯。夜雪入穿履，朝霜凝敝裘。遙知客舍飲，醉裡聞春鳩。
送鄭堪歸東京汜水別業
作者：岑參（唐）

客舍見春草，忽聞思舊山。看君灞陵去，匹馬成皋還。對酒風與雪，向家河複關。因悲宦遊子，終歲無時閑。
送崔全被放歸都覲省
作者：岑參（唐）

夫子不自炫，世人知者稀。來傾阮氏酒，去著老萊衣。渭北草新出，關東花欲飛。楚王猶自惑，宋玉且將歸。
送孟孺卿落第歸濟陽
作者：岑參（唐）

獻賦頭欲白，還家衣已穿。羞過灞陵樹，歸種汶陽田。客舍少鄉信，床頭無酒錢。聖朝徒側席，濟上獨遺賢。
送裴校書從大夫淄川覲省
作者：岑參（唐）

尚書未出守，愛子向青州。一路通關樹，孤城近海樓。懷中江橘熟，倚處戟門秋。更奉輕軒去，知君無客愁。
送楊千牛趁歲赴汝南郡覲省便成婚
作者：岑參（唐）

問吉轉徵鞍，安仁道姓潘。歸期明主賜，別酒故人歡。珠箔障爐暖，狐裘耐臘寒。汝南遙倚望，早去及春盤。
送胡象落第歸王屋別業
作者：岑參（唐）

看君尚少年，不第莫淒然。可即疲獻賦，山村歸種田。野花迎短褐，河柳拂長鞭。置酒聊相送，青門一醉眠。
送顏韶
作者：岑參（唐）

遷客猶未老，聖朝今複歸。一從襄陽住，幾度梨花飛。世事了可見，憐君人亦稀。相逢貪醉臥，未得作春衣。
送杜佐下第歸陸渾別業
作者：岑參（唐）

正月今欲半，陸渾花未開。出關見青草，春色正東來。夫子且歸去，明時方愛才。還須及秋賦，莫即隱嵩萊。
送張郎中赴隴右覲省卿公
作者：岑參（唐）

中郎鳳一毛，世上獨賢豪。弱冠已銀印，出身唯寶刀。還家卿月迥，度隴將星高。幕下多相識，邊書醉懶操。
送楚丘麴少府赴官
作者：岑參（唐）

青袍美少年，黃綬一神仙。微子城東面，梁王苑北邊。桃花色似馬，榆莢小於錢。單父聞相近，家書早為傳。
送蜀郡李掾
作者：岑參（唐）

飲酒俱未醉，一言聊贈君。功曹善為政，明主還應聞。夜宿劍門月，朝行巴水雲。江城菊花發，滿道香氛氳。
送鄭少府赴滏陽
作者：岑參（唐）

子真河朔尉，邑裡帶清漳。春草迎袍色，晴花拂綬香。青山入官舍，黃鳥度宮牆。若到銅臺上，應憐魏寢荒。
還高冠潭口留別舍弟
作者：岑參（唐）

昨日山有信，只今耕種時。遙傳杜陵叟，怪我還山遲。獨向潭上酌，無人林下棋。東溪憶汝處，閑臥對鸕鷀。
醴泉東溪送程皓、元鏡微入蜀
作者：岑參（唐）

蜀郡路漫漫，梁州過七盤。二人來信宿，一縣醉衣冠。溪逼春衫冷，林交宴席寒。西南如噴酒，遙向雨中看。
夏初醴泉南樓送太康顏少府
作者：岑參（唐）

何地堪相餞，南樓出萬家。可憐高處送，遠見故人車。野果新成子，庭槐欲作花。愛君兄弟好，書向潁中誇。
送嚴詵擢第歸蜀
作者：岑參（唐）

巴江秋月新，閣道發徵輪。戰勝真才子，名高動世人。工文能似舅，擢第去榮親。十月天官待，應須早赴秦。
送張直公歸南鄭拜省
作者：岑參（唐）

夫子思何速，世人皆歎奇。萬言不加點，七步猶嫌遲。對酒落日後，還家飛雪時。北堂應久待，鄉夢促徵期。
送周子落第遊荊南
作者：岑參（唐）

足下複不第，家貧尋故人。且傾湘南酒，羞對關西塵。山店橘花發，江城楓葉新。若從巫峽過，應見楚王神。
送薛彥偉擢第東歸
作者：岑參（唐）

時輩似君稀，青春戰勝歸。名登郤詵第，身著老萊衣。稱意人皆羨，還家馬若飛。一枝誰不折，棣萼獨相輝。
送楊瑗尉南海
作者：岑參（唐）

不擇南州尉，高堂有老親。樓臺重蜃氣，邑裡雜鮫人。海暗三山雨，花明五嶺春。此鄉多寶玉，慎莫厭清貧。
鳳翔府行軍送程使君赴成州
作者：岑參（唐）

程侯新出守，好日發行軍。拜命時人羨，能官聖主聞。江樓黑塞雨，山郭冷秋雲。竹馬諸童子，朝朝待使君。
送張升卿宰新滏
作者：岑參（唐）

官柳葉尚小，長安春未濃。送君潯陽宰，把酒青門鐘。水驛楚雲冷，山城江樹重。遙知南湖上，只對香爐峰。
送陳子歸陸渾別業
作者：岑參（唐）

雖不舊相識，知君丞相家。故園伊川上，夜夢方山花。種藥畏春過，出關愁路賒。青門酒壚別，日暮東城鴉。
稠桑驛喜逢嚴河南中丞便別
作者：岑參（唐）

駟馬映花枝，人人夾路窺。離心且莫問，春草自應知。不謂青雲客，猶思紫禁時。別君能幾日，看取鬢成絲。
送蒲秀才擢第歸蜀
作者：岑參（唐）

去馬疾如飛，看君戰勝歸。新登郤詵第，更著老萊衣。漢水行人少，巴山客舍稀。向南風候暖，臘月見春輝。
送郭司馬赴伊吾郡請示李明府
作者：岑參（唐）

安西美少年，脫劍卸弓弦。不倚將軍勢，皆稱司馬賢。秋山城北面，古治郡東邊。江上舟中月，遙思李郭仙。
送滕亢擢第歸蘇州拜親
作者：岑參（唐）

送爾姑蘇客，滄波秋正涼。橘懷三個去，桂折一枝將。湖上山當舍，天邊水是鄉。江村人事少，時作捕魚郎。
送任郎中出守明州
作者：岑參（唐）

罷起郎官草，初封刺史符。城邊樓枕海，郭裡樹侵湖。郡政傍連楚，朝恩獨借吳。觀濤秋正好，莫不上姑蘇。
臨洮客舍留別祁四
作者：岑參（唐）

無事向邊外，至今仍不歸。三年絕鄉信，六月未春衣。客舍洮水聒，孤城胡雁飛。心知別君後，開口笑應稀。
送弘文李校書往漢南拜親
作者：岑參（唐）

未識已先聞，清辭果出群。如逢禰處士，似見鮑參軍。夢暗巴山雨，家連漢水雲。慈親思愛子，幾度泣沾裙。
送李別將攝伊吾令充使赴武威，便寄崔員外
作者：岑參（唐）

詞賦滿書囊，胡為在戰場。行間脫寶劍，邑裡掛銅章。馬疾飛千里，鳧飛向五涼。遙知竹林下，星使對星郎。
送四鎮薛侍禦東歸
作者：岑參（唐）

相送淚沾衣，天涯獨未歸。將軍初得罪，門客複何依。夢去湖山闊，書停隴雁稀。園林幸接近，一為到柴扉。
送張都尉東歸
作者：岑參（唐）

白羽綠弓弦，年年只在邊。還家劍鋒盡，出塞馬蹄穿。逐虜西逾海，平胡北到天。封侯應不遠，燕頷豈徒然。
送樊侍禦使丹陽便覲
作者：岑參（唐）

臥病窮巷晚，忽驚驄馬來。知君京口去，借問幾時回。驛舫江風引，鄉書海雁催。慈親應倍喜，愛子在霜臺。
送張卿郎君赴硤石尉
作者：岑參（唐）

卿家送愛子，愁見灞頭春。草羨青袍色，花隨黃綬新。縣西函谷路，城北大陽津。日暮徵鞍去，東郊一片塵。
送顏少府投鄭陳州
作者：岑參（唐）

一尉便垂白，數年唯草玄。出關策匹馬，逆旅聞秋蟬。愛客多酒債，罷官無俸錢。知君羈思少，所適主人賢。
趙少尹南亭送鄭侍禦歸東臺
作者：岑參（唐）

紅亭酒甕香，白麵繡衣郎。砌冷蟲喧坐，簾疏雨到床。鐘催離興急，弦逐醉歌長。關樹應先落，隨君滿鬢霜。
祁四再赴江南別詩
作者：岑參（唐）

萬裡來又去，三湘東複西。別多人換鬢，行遠馬穿蹄。山驛秋雲冷，江帆暮雨低。憐君不解說，相憶在書題。
送許員外江外接常平倉
作者：岑參（唐）

詔置海陵倉，朝推畫省郎。還家錦服貴，出使繡衣香。水驛風催舫，江樓月透床。仍懷陸氏橘，歸獻老親嘗。
送秘省虞校書赴虞鄉丞
作者：岑參（唐）

花綬傍腰新，關東縣欲春。殘書厭科鬥，舊閣別麒麟。虞阪臨官舍，條山映吏人。看君有知己，坦腹向平津。
送江陵泉少府赴任，便呈衛荊州
作者：岑參（唐）

神仙吏姓梅，人吏待君來。渭北草新出，江南花已開。城邊宋玉宅，峽口楚王臺。不畏無知己，荊州甚愛才。
奉送李太保兼御史大夫充渭北節度使
作者：岑參（唐）

詔出未央宮，登壇近總戎。上公周太保，副相漢司空。弓抱關西月，旗翻渭北風。弟兄皆許國，天地荷成功。
送江陵黎少府
作者：岑參（唐）

悔繫腰間綬，翻為膝下愁。那堪漢水遠，更值楚山秋。新橘香官舍，征帆拂縣樓。王城不敢住，豈是愛荊州。
虢州送天平何丞入京市馬
作者：岑參（唐）

關樹晚蒼蒼，長安近夕陽。回風醒別酒，細雨濕行裝。習戰邊塵黑，防秋塞草黃。知君市駿馬，不是學燕王。
送揚州王司馬
作者：岑參（唐）

君家舊淮水，水上到揚州。海樹青官舍，江雲黑郡樓。東南隨去鳥，人吏待行舟。為報吾兄道，如今已白頭。
陝州月城樓送辛判官入奏
作者：岑參（唐）

送客飛鳥外，城頭樓最高。樽前遇風雨，窗裡動波濤。謁帝向金殿，隨身唯寶刀。相思灞陵月，只有夢偏勞。
送王七錄事赴虢州
作者：岑參（唐）

早歲即相知，嗟君最後時。青雲仍未達，白髮欲成絲。小店關門樹，長河華嶽祠。弘農人吏待，莫使馬行遲。
閿鄉送上官秀才歸關西別業
作者：岑參（唐）

風塵奈汝何，終日獨波波。親老無官養，家貧在外多。醉眼輕白髮，春夢渡黃河。相去關城近，何時更肯過。
送羽林長孫將軍赴歙州
作者：岑參（唐）

剖竹向江濆，能名計日聞。隼旗新刺史，虎劍舊將軍。驛舫宿湖月，州城浸海雲。青門酒樓上，欲別醉醺醺。
送崔主簿赴夏陽
作者：岑參（唐）

常愛夏陽縣，往年曾再過。縣中饒白鳥，郭外是黃河。地近行程少，家貧酒債多。知君新稱意，好得奈春何。
送梁判官歸女幾舊廬
作者：岑參（唐）

女幾知君憶，春雲相逐歸。草堂開藥裹，苔壁取荷衣。老竹移時小，新花舊處飛。可憐真傲吏，塵事到山稀。
送懷州吳別駕
作者：岑參（唐）

灞上柳枝黃，壚頭酒正香。春流飲去馬，暮雨濕行裝。驛路通函穀，州城接太行。覃懷人總喜，別駕得王祥。
送人歸江甯
作者：岑參（唐）

楚客憶鄉信，向家湖水長。住愁春草綠，去喜桂枝香。海月迎歸楚，江雲引到鄉。吾兄應借問，為報鬢毛霜。
送襄州任別駕
作者：岑參（唐）

別乘向襄州，蕭條楚地秋。江聲官舍裡，山色郡城頭。莫羨黃公蓋，須乘彥伯舟。高陽諸醉客，唯見古時丘。
送李司諫歸京
作者：岑參（唐）

別酒為誰香，春官駁正郎。醉經秦樹遠，夢怯漢川長。雨過風頭黑，雲開日腳黃。知君解起草，早去入文昌。
送綿州李司馬秩滿歸京，因呈李兵部
作者：岑參（唐）

久客厭江月，罷官思早歸。眼看春光老，羞見梨花飛。劍北山居小，巴南音信稀。因君報兵部，愁淚日沾衣。
送崔員外入秦因訪故園
作者：岑參（唐）

欲謁明光殿，先趨建禮門。仙郎去得意，亞相正承恩。竹裡巴山道，花間漢水源。憑將兩行淚，為訪邵平園。
送柳錄事赴梁州
作者：岑參（唐）

英掾柳家郎，離亭酒甕香。折腰思漢北，隨傳過巴陽。江樹連官舍，山雲到臥床。知君歸夢積，去去劍川長。
送韋侍禦先歸京
作者：岑參（唐）

聞欲朝龍闕，應須拂豸冠。風霜隨馬去，炎暑為君寒。客淚題書落，鄉愁對酒寬。先憑報親友，後月到長安。
送裴侍禦赴歲入京
作者：岑參（唐）

羨他驄馬郎，元日謁明光。立處聞天語，朝回惹禦香。臺寒柏樹綠，江暖柳條黃。惜別津亭暮，揮戈憶魯陽。
送顏評事入京
作者：岑參（唐）

顏子人歎屈，宦遊今未遲。佇聞明主用，豈負青雲姿。江柳秋吐葉，山花寒滿枝。知君客愁處，月滿巴川時。
送趙侍禦歸上都
作者：岑參（唐）

驄馬五花毛，青雲歸處高。霜隨驅夏暑，風逐振江濤。執簡皆推直，勤王豈告勞。帝城誰不戀，回望動離騷。
送楊子
作者：岑參（唐）

鬥酒渭城邊，壚頭耐醉眠。梨花千樹雪，楊葉萬條煙。惜別添壺酒，臨岐贈馬鞭。看君潁上去，新月到家圓。
送人赴安西
作者：岑參（唐）

上馬帶胡鉤，翩翩度隴頭。小來思報國，不是愛封侯。萬裡鄉為夢，三邊月作愁。早須清黠虜，無事莫經秋。
發臨洮將赴北庭留別
作者：岑參（唐）

聞說輪臺路，連年見雪飛。春風曾不到，漢使亦應稀。白草通疏勒，青山過武威。勤王敢道遠，私向夢中歸。
臨洮泛舟，趙仙舟自北庭罷使還京
作者：岑參（唐）

白髮輪臺使，邊功竟不成。雲沙萬裡地，孤負一書生。池上風回舫，橋西雨過城。醉眠鄉夢罷，東望羨歸程。
春日醴泉杜明府承恩五品宴席上賦詩
作者：岑參（唐）

鳧舄舊稱仙，鴻私降自天。青袍移草色，朱綬奪花然。邑裡雷仍震，臺中星欲懸。吾兄此棲棘，因得賀初筵。
早春陪崔中丞同泛浣花溪宴
作者：岑參（唐）

旌節臨溪口，寒郊陡覺暄。紅亭移酒席，畫舸逗江村。雲帶歌聲颺，風飄舞袖翻。花間催秉燭，川上欲黃昏。
喜華陰王少府使到南池宴集
作者：岑參（唐）

有客至鈴下，自言身姓梅。仙人掌裡使，黃帝鼎邊來。竹影拂棋局，荷香隨酒杯。池前堪醉臥，待月未須回。
行軍雪後月夜宴王卿家
作者：岑參（唐）

子夜雪華餘，卿家月影初。酒香薰枕蓆，爐氣暖軒除。晚歲宦情薄，行軍歡宴疏。相逢剩取醉，身外盡空虛。
梁州陪趙行軍龍岡寺北庭泛舟宴王侍禦
作者：岑參（唐）

誰宴霜臺使，行軍粉署郎。唱歌江鳥沒，吹笛岸花香。酒影搖新月，灘聲聒夕陽。江鐘聞已暮，歸棹綠川長。
奉陪封大夫宴，得徵字，時封公兼鴻臚卿
作者：岑參（唐）

西邊虜盡平，何處更專徵。幕下人無事，軍中政已成。座參殊俗語，樂雜異方聲。醉裡東樓月，偏能照列卿。
陪封大夫宴瀚海亭納涼
作者：岑參（唐）

細管雜青絲，千杯倒接z5。軍中乘興出，海上納涼時。日沒鳥飛急，山高雲過遲。吾從大夫後，歸路擁旌旗。
虢州西亭陪端公宴集
作者：岑參（唐）

紅亭出鳥外，駿馬系雲端。萬嶺窗前睥，千家肘底看。開瓶酒色嫩，踏地葉聲幹。為逼霜臺使，重裘也覺寒。
陪使君早春東郊遊眺
作者：岑參（唐）

太守擁朱輪，東郊物候新。鶯聲隨坐嘯，柳色喚行春。谷口雲迎馬，溪邊水照人。郡中叨佐理，何幸接芳塵。
雪後與群公過慈恩寺
作者：岑參（唐）

乘興忽相招，僧房暮與朝。雪融雙樹濕，沙闇一燈燒。竹外山低塔，藤間院隔橋。歸家如欲懶，俗慮向來銷。
與鄠縣群官泛渼陂
作者：岑參（唐）

萬頃浸天色，千尋窮地根。舟移城入樹，岸闊水浮村。閑鷺驚簫管，潛虯傍酒樽。暝來呼小吏，列火儼歸軒。
與鄠縣源少府泛渼陂
作者：岑參（唐）

載酒入天色，水涼難醉人。清搖縣郭動，碧洗雲山新。吹笛驚白鷺，垂竿跳紫鱗。憐君公事後，陂上日娛賓。
終南東溪中作
作者：岑參（唐）

溪水碧於草，潺潺花底流。沙平堪濯足，石淺不勝舟。洗藥朝與暮，釣魚春複秋。興來從所適，還欲向滄洲。
與鮮於庶子泛漢江
作者：岑參（唐）

急管更須吹，杯行莫遣遲。酒光紅琥珀，江色碧琉璃。日影浮歸棹，蘆花罥釣絲。山公醉不醉，問取葛強知。
晦日陪侍禦泛北池
作者：岑參（唐）

春池滿複寬，晦節耐邀歡。月帶蝦蟆冷，霜隨獬豸寒。水雲低錦席，岸柳拂金盤。日暮舟中散，都人夾道看。
登涼州尹臺寺
作者：岑參（唐）

胡地三月半，梨花今始開。因從老僧飯，更上夫人臺。清唱雲不去，彈弦風颯來。應須一倒載，還似山公回。
登總持閣
作者：岑參（唐）

高閣逼諸天，登臨近日邊。晴開萬井樹，愁看五陵煙。檻外低秦嶺，窗中小渭川。早知清淨理，常願奉金仙。
奉陪封大夫九日登高
作者：岑參（唐）

九日黃花酒，登高會昔聞。霜威逐亞相，殺氣傍中軍。橫笛驚徵雁，嬌歌落塞雲。邊頭幸無事，醉舞荷吾君。
郡齋平望江山
作者：岑參（唐）

水路東連楚，人煙北接巴。山光圍一郡，江月照千家。庭樹純栽橘，園畦半種茶。夢魂知憶處，無夜不京華。
宿岐州北郭嚴給事別業
作者：岑參（唐）

郭外山色暝，主人林館秋。疏鐘入臥內，片月到床頭。遙夜惜已半，清言殊未休。君雖在青瑣，心不忘滄洲。
暮秋會嚴京兆後廳竹齋
作者：岑參（唐）

京兆小齋寬，公庭半藥闌。甌香茶色嫩，窗冷竹聲幹。盛德中朝貴，清風畫省寒。能將吏部鏡，照取寸心看。
省中即事
作者：岑參（唐）

華省謬為郎，蹉跎鬢已蒼。到來恆襆被，隨例且含香。竹影遮窗暗，花陰拂簟涼。君王新賜筆，草奏嚮明光。
尋陽七郎中宅即事
作者：岑參（唐）

萬事信蒼蒼，機心久已忘。無端來出守，不是厭為郎。雨滴芭蕉赤，霜催橘子黃。逢君開口笑，何處有他鄉。
攜琴酒尋閻防崇濟寺所居僧院
作者：岑參（唐）

相訪但尋鐘，門寒古殿松。彈琴醒暮酒，卷幔引諸峰。事愜林中語，人幽物外蹤。吾廬幸接近，茲地興偏慵。
春尋河陽陶處士別業
作者：岑參（唐）

風暖日暾暾，黃鸝飛近村。花明潘子縣，柳暗陶公門。藥碗搖山影，魚竿帶水痕。南橋車馬客，何事苦喧喧。
晚過磐石寺禮鄭和尚
作者：岑參（唐）

暫詣高僧話，來尋野寺孤。岸花藏水碓，溪水映風爐。頂上巢新鵲，衣中帶舊珠。談禪未得去，輟棹且踟躕。
尋少室張山人，聞與偃師周明府同入都
作者：岑參（唐）

中峰煉金客，昨日遊人間。葉縣鳧共去，葛陂龍暫還。春雲湊深水，秋雨懸空山。寂寂清溪上，空餘丹灶閑。
虢州臥疾，喜劉判官相過水亭
作者：岑參（唐）

臥疾嘗晏起，朝來頭未梳。見君勝服藥，清話病能除。低柳共系馬，小池堪釣魚。觀棋不覺暝，月出水亭初。
武威春暮，聞宇文判官西使還，已到晉昌
作者：岑參（唐）

岸雨過城頭，黃鸝上戍樓。塞花飄客淚，邊柳掛鄉愁。白髮悲明鏡，青春換敝裘。君從萬裡使，聞已到瓜州。
虢州南池候嚴中丞不至
作者：岑參（唐）

池上日相待，知君殊未回。徒教柳葉長，漫使梨花開。駟馬去不見，雙魚空往來。思想不解說，孤負舟中杯。
春興思南山舊廬，招柳建正字
作者：岑參（唐）

終歲不得意，春風今複來。自憐蓬鬢改，羞見梨花開。西掖誠可戀，南山思早回。園廬幸接近，相與歸蒿萊。
郡齋南池招楊轔
作者：岑參（唐）

郡僻人事少，雲山常眼前。偶從池上醉，便向舟中眠。與子居最近，周官情又偏。閒時耐相訪，正有床頭錢。
高冠谷口招鄭鄠
作者：岑參（唐）

穀口來相訪，空齋不見君。澗花然暮雨，潭樹暖春雲。門徑稀人跡，簷峰下鹿群。衣裳與枕蓆，山靄碧氛氳。
題新鄉王釜廳壁
作者：岑參（唐）

憐君守一尉，家計複清貧。祿米嘗不足，俸錢供與人。城頭蘇門樹，陌上黎陽塵。不是舊相識，聲同心自親。
題山寺僧房
作者：岑參（唐）

窗影搖群木，牆陰載一峰。野爐風自爇，山碓水能舂。勤學翻知誤，為官好欲慵。高僧暝不見，月出但聞鐘。
漢上題韋氏莊
作者：岑參（唐）

結茅聞楚客，卜築漢江邊。日落數歸鳥，夜深聞扣舷。水痕侵岸柳，山翠借廚煙。調笑提筐婦，春來蠶幾眠。
題永樂韋少府廳壁
作者：岑參（唐）

大河南郭外，終日氣昏昏。白鳥下公府，青山當縣門。故人是邑尉，過客駐徵軒。不憚煙波闊，思君一笑言。
題金城臨河驛樓
作者：岑參（唐）

古戍依重險，高樓見五涼。山根盤驛道，河水浸城牆。庭樹巢鸚鵡，園花隱麝香。忽如江浦上，憶作捕魚郎。
初授官題高冠草堂
作者：岑參（唐）

三十始一命，宦情多欲闌。自憐無舊業，不敢恥微官。澗水吞樵路，山花醉藥欄。只緣五斗米，辜負一漁竿。
題虢州西樓
作者：岑參（唐）

錯料一生事，蹉跎今白頭。縱橫皆失計，妻子也堪羞。明主雖然棄，丹心亦未休。愁來無去處，只上郡西樓。
夜過磐石，隔河望永樂，寄閨中，效齊梁體
作者：岑參（唐）

盈盈一水隔，寂寂二更初。波上思羅襪，魚邊憶素書。月如眉已畫，雲似鬢新梳。春物知人意，桃花笑索居。
河西春暮憶秦中
作者：岑參（唐）

渭北春已老，河西人未歸。邊城細草出，客館梨花飛。別後鄉夢數，昨來家信稀。涼州三月半，猶未脫寒衣。
過酒泉，憶杜陵別業
作者：岑參（唐）

昨夜宿祁連，今朝過酒泉。黃沙西際海，白草北連天。愁裡難消日，歸期尚來年。陽關萬裡夢，知處杜陵田。
早發焉耆，懷終南別業
作者：岑參（唐）

曉笛別鄉淚，秋冰鳴馬蹄。一身虜雲外，萬裡胡天西。終日見徵戰，連年聞鼓鼙。故山在何處，昨日夢清溪。
宿鐵關西館
作者：岑參（唐）

馬汗踏成泥，朝馳幾萬蹄。雪中行地角，火處宿天倪。塞迥心常怯，鄉遙夢亦迷。那知故園月，也到鐵關西。
首秋輪臺
作者：岑參（唐）

異域陰山外，孤城雪海邊。秋來唯有雁，夏盡不聞蟬。雨拂氈牆濕，風搖毳幕羶。輪臺萬裡地，無事曆三年。
北庭作
作者：岑參（唐）

雁塞通鹽澤，龍堆接醋溝。孤城天北畔，絕域海西頭。秋雪春仍下，朝風夜不休。可知年四十，猶自未封侯。
輪臺即事
作者：岑參（唐）

輪臺風物異，地是古單於。三月無青草，千家盡白榆。蕃書文字別，胡俗語音殊。愁見流沙北，天西海一隅。
還東山洛上作
作者：岑參（唐）

春流急不淺，歸枻去何遲。愁客葉舟裡，夕陽花水時。雲晴開螮蝀，棹發起鸕鷀。莫道東山遠，衡門在夢思。
楊固店
作者：岑參（唐）

客舍梨葉赤，鄰家聞擣衣。夜來嘗有夢，墜淚緣思歸。洛水行欲盡，緱山看漸微。長安只千里，何事信音稀。
巴南舟中，思陸渾別業
作者：岑參（唐）

瀘水南州遠，巴山北客稀。嶺雲撩亂起，溪鷺等閒飛。鏡裡愁衰鬢，舟中換旅衣。夢魂知憶處，無夜不先歸。
晚發五渡
作者：岑參（唐）

客厭巴南地，鄉鄰劍北天。江村片雨外，野寺夕陽邊。芋葉藏山徑，蘆花雜渚田。舟行未可住，乘月且須牽。
巴南舟中夜市
作者：岑參（唐）

渡口欲黃昏，歸人爭流喧。近鐘清野寺，遠火點江村。見雁思鄉信，聞猿積淚痕。孤舟萬裡外，秋月不堪論。
江上春歎
作者：岑參（唐）

臘月江上暖，南橋新柳枝。春風觸處到，憶得故園時。終日不如意，出門何所之。從人覓顏色，自笑弱男兒。
初至犍為作
作者：岑參（唐）

山色軒檻內，灘聲枕蓆間。草生公府靜，花落訟庭閑。雲雨連三峽，風塵接百蠻。到來能幾日，不覺鬢毛斑。
使院中新栽柏樹子，呈李十五棲筠
作者：岑參（唐）

愛爾青青色，移根此地來。不曾臺上種，留向磧中栽。脆葉欺門柳，狂花笑院梅。不須愁歲晚，霜露豈能摧。
詠郡齋壁畫片雲
作者：岑參（唐）

雲片何人畫，塵侵粉色微。未曾行雨去，不見逐風歸。只怪偏凝壁，回看欲惹衣。丹青忽借便，移向帝鄉飛。
臨洮龍興寺玄上人院，同詠青木香叢
作者：岑參（唐）

移根自遠方，種得在僧房。六月花新吐，三春葉已長。抽莖高錫杖，引影到繩床。只為能除疾，傾心向藥王。
成王輓歌
作者：岑參（唐）

幽山悲舊桂，長阪愴餘蘭。地底孤燈冷，泉中一鏡寒。銘旌門客送，騎吹路人看。漫作琉璃碗，淮王誤合丹。
苗侍中輓歌二首
作者：岑參（唐）

攝政朝章重，持衡國相尊。筆端通造化，掌內運乾坤。青史遺芳滿，黃樞故事存。空悲渭橋路，誰對漢皇言。天子悲元老，都人惜上公。優賢几杖在，會葬市朝空。丹旐飛斜日，清笳怨暮風。平生門下客，繼美廟堂中。
故僕射裴公輓歌三首
作者：岑參（唐）

盛德資邦傑，嘉謨作世程。門瞻駟馬貴，時仰八龍名。罷市秦人送，還鄉絳老迎。莫埋丞相印，留著付玄成。五府瞻高位，三臺喪大賢。禮容還故絳，寵贈冠新田。氣歇汾陰鼎，魂飛京兆阡。先時劍已沒，隴樹久蒼然。富貴徒言久，鄉閭歿後歸。錦衣都未著，丹旐忽先飛。哀輓辭秦塞，悲笳出帝畿。遙知九原上，漸覺吊人稀。
河西太守杜公輓歌四首
作者：岑參（唐）

蒙叟悲藏壑，殷宗惜濟川。長安非舊日，京兆是新阡。黃霸官猶屈，蒼生望已愆。唯餘卿月在，留向杜陵懸。鼓角城中出，墳塋郭外新。雨隨思太守，雲從送夫人。蒿裡埋雙劍，松門閉萬春。回瞻北堂上，金印已生塵。憶昨明光殿，新承天子恩。剖符移北地，授鉞領西門。塞草迎軍幕，邊雲拂使軒。至今聞隴外，戎虜尚亡魂。漫漫澄波闊，沉沉大廈深。秉心常匪席，行義每揮金。汲引窺蘭室，招攜入翰林。多君有令子，猶注世人心。
故河南尹岐國公贈工部尚書蘇公輓歌二首
作者：岑參（唐）

河尹恩榮舊，尚書寵贈新。一門傳畫戟，幾世駕朱輪。夜色何時曉，泉臺不復春。唯餘朝服在，金印已生塵。白日扃泉戶，青春掩夜臺。舊堂階草長，空院砌花開。山晚銘旌去，郊寒騎吹回。三川難可見，應惜庾公才。
韓員外夫人清河縣君崔氏輓歌二首
作者：岑參（唐）

令德當時重，高門舉世推。從夫榮已絕，封邑寵難追。陌上人皆惜，花間鳥亦悲。仙郎看隴月，猶憶畫眉時。遽聞傷別劍，忽複歎藏舟。燈冷泉中夜，衣寒地下秋。青松弔客淚，丹旐路人愁。徒有清河在，空悲逝水流。
西河郡太原守張夫人輓歌
作者：岑參（唐）

鵲印慶仍傳，魚軒寵莫先。從夫元凱貴，訓子孟軻賢。龍是雙歸日，鸞非獨舞年。哀容今共盡，悽愴杜陵田。
南溪別業
作者：岑參（唐）

結宇依青嶂，開軒對翠疇。樹交花兩色，溪合水重流。竹徑春來掃，蘭樽夜不收。逍遙自得意，鼓腹醉中游。
江南曲
作者：於鵠（唐）

偶向江邊採白蘋，還隨女伴賽江神。眾中不敢分明語，暗擲金錢蔔遠人。
山中寄樊僕射
作者：於鵠（唐）

卻憶東溪日，同年事魯儒。僧房閑共宿，酒肆醉相扶。天畔雙旌貴，山中病客孤。無謀還有計，春谷種桑榆。
題宇文裔山寺讀書院
作者：於鵠（唐）

讀書林下寺，不出動經年。草閣連僧院，山廚共石泉。雲庭無履跡，龕壁有燈煙。年少今頭白，刪詩到幾篇。
贈蘭若僧
作者：於鵠（唐）

一身禪誦苦，灑掃古花宮。靜室門常閉，深蘿月不通。懸燈喬木上，鳴磬亂幡中。附入高僧傳，長稱二遠公。
題鄰居
作者：於鵠（唐）

僻巷鄰家少，茅簷喜並居。蒸梨常共灶，澆薤亦同渠。傳屐朝尋藥，分燈夜讀書。雖然在城市，還得似樵漁。
山中自述
作者：於鵠（唐）

三十無名客，空山獨臥秋。病多知藥性，年長信人愁。螢影竹窗下，松聲茅屋頭。近來心更靜，不夢世間遊。
山中寄韋鉦
作者：於鵠（唐）

懶成身病日，因醉臥多時。送客出溪少，讀書終卷遲。幽窗聞墜葉，晴景見遊絲。早晚來收藥，門前有紫芝。
南溪書齋
作者：於鵠（唐）

茅屋往來久，山深不置門。草生垂井口，花落擁籬根。入院將雛鳥，尋蘿抱子猿。曾逢異人說，風景似桃源。
夜會李太守宅
作者：於鵠（唐）

郡齋常夜掃，不臥獨吟詩。把燭近幽客，升堂戴接z5。微風吹凍葉，餘雪落寒枝。明日逢山伴，須令隱者知。
題柏臺山僧
作者：於鵠（唐）

上方唯一室，禪定對山容。行道臨孤壁，持齋聽遠鐘。枯藤離舊樹，朽石落高峰。不向雲間見，還應夢裡逢。
寄續尊師
作者：於鵠（唐）

得道任發白，亦逢城市遊。新經天上取，稀藥洞中收。春木帶枯葉，新蒲生漫流。年年望靈鶴，常在此山頭。
題南峰褚道士
作者：於鵠（唐）

得道南山久，曾教四皓棋。閉門醫病鶴，倒篋養神龜。松際風長在，泉中草不衰。誰知茅屋裡，有路向峨嵋。
贈不食姑
作者：於鵠（唐）

不食非關藥，天生是女仙。見人還起拜，留伴亦開田。無窟尋溪宿，兼衣掃葉眠。不知何代女，猶帶剪刀錢。
送李明府歸別業
作者：於鵠（唐）

寄家丹水邊，歸去種春田。白髮無知己，空山又一年。鹿裘長酒氣，茅屋有茶煙。亦擬辭人世，何溪有瀑泉。
題樹下禪師
作者：於鵠（唐）

久行多不定，樹下是禪床。寂寂心無住，年年日自長。蟲蛇同宿澗，草木共經霜。已見南人說，天臺有舊房。
宿王尊師隱居
作者：於鵠（唐）

夜愛雲林好，寒天月裡行。青牛眠樹影，白犬吠猿聲。一磬山院靜，千燈溪路明。從來此峰客，幾個得長生。
題服柏先生
作者：於鵠（唐）

服柏不飛煉，閑眠閉草堂。有泉唯盥漱，留火為焚香。新雨閑門靜，孤松滿院涼。仍聞枕中術，曾授漢淮王。
哭淩霄山光上人
作者：於鵠（唐）

身沒碧峰裡，門人改葬期。買山尋主遠，壘塔化人遲。鬼火穿空院，秋螢入素帷。黃昏溪路上，聞哭竺幹師。
途中寄楊涉
作者：於鵠（唐）

蕭蕭盧荻晚，一徑入荒陂。日色雲收處，蛙聲雨歇時。前村見來久，羸馬自行遲。聞作王門客，應閑白接z5。
送韋判官歸薊門
作者：於鵠（唐）

桑幹歸路遠，聞說亦愁人。有雪常經夏，無花空到春。下營雲外火，收馬月中塵。白首從戎客，青衫未離身。
出塞
作者：於鵠（唐）

蔥嶺秋塵起，全軍取月支。山川引行陣，蕃漢列旌旗。轉戰疲兵少，孤城外救遲。邊人逢聖代，不見偃戈時。微雪軍將出，吹笳天未明。觀兵登古戍，斬將對雙旌。分陣瞻山勢，潛兵制馬鳴。如今青史上，已有滅胡名。單於驕愛獵，放火到軍城。乘月調新馬，防秋置遠營。空山朱戟影，寒磧鐵衣聲。度水逢胡說，沙陰有伏兵。
贈李太守
作者：於鵠（唐）

幾年為郡守，家似布衣貧。沽酒迎幽客，無金與近臣。搗茶書院靜，講易藥堂春。歸闕功成後，隨車有野人。
送張司直入單於
作者：於鵠（唐）

若過並州北，誰人不憶家。寒深無伴侶，路盡有平沙。磧冷唯逢雁，天春不見花。莫隨徵將意，垂老事輕車。
惜花
作者：於鵠（唐）

夜來花欲盡，始惜兩三枝。早起尋稀處，閑眠記落時。蕊焦蜂自散，蒂折蝶還移。攀著殷勤別，明年更有期。
春山居
作者：於鵠（唐）

獨來多任性，惟與白雲期。深處花開盡，遲眠人不知。水流山暗處，風起月明時。望見南峰近，年年懶更移。
遊瀑泉寺
作者：於鵠（唐）

日夕尋未遍，古木寺高低。粉壁猶遮嶺，朱樓尚隔溪。廚窗通澗鼠，殿跡立山雞。更有無人處，明朝獨向西。
送宮人入道歸山
作者：於鵠（唐）

十歲吹簫入漢宮，看修水殿種芙蓉。自傷白髮辭金屋，定知別後宮中伴，應聽緱山半夜鐘。
巴女謠
作者：於鵠（唐）

巴女騎牛唱竹枝，藕絲菱葉傍江時。不愁日暮還家錯，記得芭蕉出槿籬。
公子行
作者：於鵠（唐）

少年初拜大長秋，半醉垂鞭見列侯。馬上抱雞三市鬥，更向院西新買宅，月波春水入門流。
長安遊
作者：於鵠（唐）

久臥長安春複秋，五侯長樂客長愁。繡簾朱轂逢花住，年年只是看他貴，不及南山任白頭。
別齊太守
作者：於鵠（唐）

花裡南樓春夜寒，還如王屋上天壇。歸山不道無明月，誰共相從到曉看。
登古城
作者：於鵠（唐）

獨上閑城卻下遲，秋山慘慘塚累累。當時還有登城者，荒草如今知是誰。
哭劉夫子
作者：於鵠（唐）

近問南州客，雲亡已數春。痛心曾受業，追服恨無親。孀婦歸鄉裡，書齋屬四鄰。不知經亂後，奠祭有何人。
醉後寄山中友人
作者：於鵠（唐）

昨日山家春酒濃，野人相勸久從容。獨憶卸冠眠細草，知己尚嫌身酩酊，路人應恐笑龍鍾。
溫泉僧房
作者：於鵠（唐）

雲裡前朝寺，修行獨幾年。山村無施食，盥漱亦安禪。古塔巢溪鳥，深房閉穀泉。自言曾入室，知處梵王天。
題美人
作者：於鵠（唐）

秦女窺人不解羞，攀花趁蝶出牆頭。胸前空帶宜男草，嫁得蕭郎愛遠遊。
尋李暹
作者：於鵠（唐）

任性常多出，人來得見稀。市樓逢酒住，野寺送僧歸。簷下懸秋葉，籬頭曬褐衣。門前南北路，誰肯入柴扉。
尋李逸人舊居
作者：於鵠（唐）

舊隱松林下，沖泉入兩涯。琴書隨弟子，雞犬在鄰家。茅屋長黃菌，槿籬生白花。幽墳無處訪，恐是入煙霞。
贈碧玉
作者：於鵠（唐）

新繡籠裙豆蔻花，路人笑上返金車。霓裳禁曲無人解，暗問梨園弟子家。
舟中月明夜聞笛
作者：於鵠（唐）

浦裡移舟候信風，蘆花漠漠夜江空。更深何處人吹笛，疑是孤吟寒水中。
送遷客二首
作者：於鵠（唐）

得罪誰人送，來時不到家。白頭無侍子，多病向天涯。莽蒼淩江水，黃昏見塞花。如今賈誼賦，不漫說長沙。流人何處去，萬裡向江州。孤驛瘴煙重，行人巴草秋。上帆南去遠，送雁北看愁。遍問炎方客，無人得白頭。
贈王道者
作者：於鵠（唐）

去尋長不出，門似絕人行。床下石苔滿，屋頭秋草生。學琴寒月短，寫易晚窗明。唯到黃昏後，溪中聞磬聲。
題合溪幹洞
作者：於鵠（唐）

渡水傍山尋絕壁，白雲飛處洞天開。仙人來往行無跡，石徑春風長綠苔。
過張老園林
作者：於鵠（唐）

身老無修飾，頭巾用白紗。開門朝掃徑，輦水夜澆花。藥氣聞深巷，桐陰到數家。不愁還酒債，腰下有丹砂。
寓意
作者：於鵠（唐）

自小看花長不足，江邊尋得數株紅。黃昏人散東風起，吹落誰家明月中。
哭王都護
作者：於鵠（唐）

老將明王識，臨終拜上公。告哀鄉路遠，助葬戍城空。素幔朱門裡，銘旌秋巷中。史官如不濫，獨傳說英雄。
餞司農宋卿立太尉碑了還江東
作者：於鵠（唐）

追立新碑日，憐君苦一身。遠移深澗石，助立故鄉人。草色荒墳綠，松陰古殿春。平生心已遂，歸去得垂綸。
送唐大夫讓節歸山
作者：於鵠（唐）

年老功成乞罷兵，玉階匍匐進雙旌。朱門鴛瓦為仙觀，到時浸發春泉裡，猶夢紅樓簫管聲。
買山吟
作者：於鵠（唐）

買得幽山屬漢陽，槿籬疏處種桄榔。唯有獼猴來往熟，弄人拋果滿書堂。
古詞三首
作者：於鵠（唐）

素絲帶金地，窗間掬飛塵。偷得鳳凰釵，門前乞行人。新長青絲發，啞啞言語黠。隨人敲銅鏡，街頭救明月。東家新長兒，與妾同時生。並長兩心熟，到大相呼名。
秦越人洞中詠
作者：於鵠（唐）

扁鵲得仙處，傳是西南峰。年年山下人，長見騎白龍。洞門黑無底，日夜唯雷風。清齋將入時，戴星兼抱松。石徑陰且寒，地響知遠鐘。似行山林外，聞葉履聲重。低礙更俯身，漸遠晝夜同。時時白蝙蝠，飛入茅衣中。行久路轉窄，靜聞水淙淙。但願逢一人，自得朝天宮。
宿西山修下元齋詠
作者：於鵠（唐）

幽人在何處，松檜深冥冥。西峰望紫雲，知處安期生。沐浴溪水曖，新衣禮仙名。脫屐入靜堂，繞像隨禮行。碧紗籠寒燈，長幡綴金鈴。林下聽法人，起坐枯葉聲。啟奏修律儀，天曙山鳥鳴。分行布菅茅，列坐滿中庭。持齋候撞鐘，玉函散寶經。焚香開卷時，照耀金室明。投簡石洞深，稱過上帝靈。學道能苦心，自古無不成。
過淩霄洞天謁張先生祠
作者：於鵠（唐）

戢戢亂峰裡，一峰獨淩天。下看如尖高，上有十裡泉。志人愛幽深，一住五十年。懸牘到其上，乘牛耕藥田。衣食不下求，乃是雲中仙。山僧獨知處，相引沖碧煙。斷崖晝昏黑，槎臬橫只椽。面壁攀石稜，養力方敢前。累歇日已沒，始到茅堂邊。見客不問誰，禮質無周旋。醉臥枕欹樹，寒坐展青氈。折松掃藜床，秋果顏色鮮。煉蜜敲石炭，洗澡乘瀑泉。白犬舐客衣，驚走聞腥羶。乃知軒冕徒，寧比雲壑眠。
早上淩霄第六峰入紫溪禮白鶴觀祠
作者：於鵠（唐）

路轉第六峰，傳是十里程。放石試淺深，eg壁蛇鳥驚。欲下先襞衣，路底避枯莖。回途歇嵌窟，整帶重冠纓。及到紫石溪，晻晻已天明。漸近神仙居，桂花濕溟溟。陰苔無人蹤，時得白鶴翎。忽然見朱樓，象牌題玉京。沉沉五雲影，香風散縈縈。清齋上玉堂，窗戶懸水精。青童撞金屑，杵臼聲丁丁。羶腥遙問誰，稽首稱姓名。若容在溪口，願乞殘雪英。
山中訪道者
作者：於鵠（唐）

觸煙入溪口，岸岸唯檉櫟。其中盡碧流，十裡不通屐。出林山始轉，絕徑緣峭壁。把藤借行勢，側足憑石脈。gS牙斷行處，光滑猿猱跡。忽然風景異，乃到神仙宅。天晴茅屋頭，殘雲蒸氣白。隔窗梳發聲，久立聞吹笛。抱琴出門來，不顧人間客。山院不灑掃，四時自虛寂。落葉埋長松，出地才數尺。曾讀上清經，知注長生籍。願示不死方，何山有瓊液。
寄盧儼員外秋衣詞
作者：於鵠（唐）

寄遠空以心，心誠亦難知。篋中有秋帛，裁作遠客衣。縫製雖女功，盡度手自持。容貌常目中，長短不復疑。斜縫密且堅，遊客多塵緇。意欲都無言，浣濯耐歲時。殷勤託行人，傳語慎勿遺。別來年已老，亦聞鬢成絲。縱然更相逢，握手唯是悲。所寄莫複棄，願見長相思。
種樹
作者：於鵠（唐）

一樹新栽益四鄰，野夫如到舊山春。樹成多是人先老，垂白看他攀折人。
哭李暹
作者：於鵠（唐）

驅馬街中哭送君，靈車碾雪隔城聞。唯有山僧與樵客，共舁孤櫬入幽墳。